Նախագահի խոսքերով, 2007թ. ամբողջությամբ ավարտվում է կապիտալ շինարարության մասով աշխատանքը։ "Գյումրին փոխվում է. տասը տարվա ընթացքում քաղաքը կառուցվում էր, եւ այսօր շենքերի եւ ճարտարապետական տեսքի եւ բարեկարգվածության տեսանկյունից այն այլ որակ ունի։ Գյումրին ապագայում եւս կպահվի ուշադրության կենտրոնում",–հաստատեց նա՝ ամենամեծ խնդիրը համարելով արտադրական հզորությունների վերականգնումը։ Ըստ նրա՝ ներկայում կառուցվող շաքարի գործարանը կաշխատի 2008 թվականից՝ Գյումրի քաղաքին արտադրական տեսանկյունից բավական մեծ եւ լրացուցիչ հզորություն հաղորդելով։ Նրա դիտարկմամբ, մարզպետարանը եւ քաղաքապետարանը պետք է ավելի մեծ ուշադրություն դարձնեն մասնավոր շինարարությանը։ "Մասնավոր ներդրումների հաշվին շինարարությունը կարող է լուրջ ծավալների հասնել։ Պետք է պայմաններ ստեղծել, հողահատկացումներ կատարել եւ հետեւել որակին",–խորհուրդ տվեց նա՝ նկատելով, որ դա շարժ կառաջացնի ամբողջ տնտեսության մեջ։